Talvipäivänseisaus

Talvipäivänseisaus on pohjoisella pallonpuoliskolla ajankohta, jolloin Aurinko on suoraan Kauriin kääntöpiirin yläpuolella. Tämä tapahtuu vuoden lyhyimpänä päivänä. Silloin Auringon deklinaatio on minimissään ja aurinko on alimmillaan taivaalla etelässä ollessaan. Pohjoisen napapiirin pohjoispuolella aurinko ei silloin nouse lainkaan. Talvipäivänseisaus pohjoisella pallonpuoliskolla on aina 21. tai 22. joulukuuta. Eteläisellä pallonpuoliskolla talvipäivänseisaus on vastaavasti 21. tai 22. kesäkuuta eli samaan aikaan kuin pohjoisella pallonpuoliskolla on kesäpäivänseisaus. 21.-22\. kesäkuuta on eteläisen pallonpuoliskon vuoden lyhin päivä, eikä Aurinko nouse lainkaan eteläisen napapiirin eteläpuolella. Aurinko on silloin suoraan Kravun kääntöpiirin yläpuolella. == Juhlapäivänä == Monet kansat ovat vanhoista ajoista viettäneet vuotuista juhlaa talvipäivänseisauksen aikoihin.Artikkeli joulu teoksessa Aurinkovuoteen kuuluvat seisauspäivät sekä kevätpäiväntasaus ja syyspäiväntasaus ovat olleet merkittäviä taitekohtia. Vuoden vaihtuminen on usein laskettu jostakin niistä alkavaksi. Muinaisten germaanisten kansojen talvijuhlan yulen paikka vaihteli kuukalenterin vuoksi joulukuun alusta tammikuun alkuun. Kristinuskon leviämisen myötä yule yhdistettiin kristilliseen jouluun ja sen paikka vakiintui. Suomen kielen sanat joulu ja juhla tulevat talvipäivänseisauksen juhlan muinaisgermaanisesta nimestä. Muinaiset roomalaiset viettivät 17. ja 23. joulukuuta välisenä aikana keskitalven Saturnalia-juhlaa. Talvipäivänseisauksena, roomalaisen kalenterin mukaan 25. joulukuuta, oli Sol Invictuksen eli Voittamattoman auringon päivä.Aurejärvi-Karjalainen 1999, s. 188. Kristillistä joulua vietetään 25. joulukuuta Jeesuksen syntymäjuhlana. * Nikean ensimmäisessä kirkolliskokouksessa päätettiin ryhtyä juhlimaan Jeesuksen syntymäjuhlaa roomalaisen kalenterin Voittamattoman auringon päivänä sen syrjäyttämiseksi. Tietyt sekulaariset järjestöt järjestävät talvipäivänseisauksen juhlia. Muun muassa amerikkalaiset ateistit ovat ehdottaneet, että maailman valtiot pitäisivät juhlapäivinä koko maapallolle yhteisiä luonnonkierron tapahtumia: tasauspäiviä ja seisauspäiviä. Yulea juhlitaan vieläkin. Esimerkiksi wiccat voivat sytyttää kokkoja päivän pitenemisen kunniaksi. == Talvipäivänseisaus eri vuosina Suomessa == Kellonajat ovat Suomen normaaliaikaa (UTC+2).http://www.usno.navy.mil/USNO/astronomical-applications/data-services/earth-seasons * 2000: 21. joulukuuta klo 15.37 * 2001: 21. joulukuuta klo 21.21 * 2002: 22. joulukuuta klo 3.14 * 2003: 22. joulukuuta klo 9.04 * 2004: 21. joulukuuta klo 14.42 * 2005: 21. joulukuuta klo 20.35 * 2006: 22. joulukuuta klo 2.22 * 2007: 22. joulukuuta klo 8.08 * 2008: 21. joulukuuta klo 14.04 * 2009: 21. joulukuuta klo 19.47 * 2010: 22. joulukuuta klo 1.38 * 2011: 22. joulukuuta klo 7.30 * 2012: 21. joulukuuta klo 13.12 * 2013: 21. joulukuuta klo 19.11 * 2014: 22. joulukuuta klo 1.03 * 2015: 22. joulukuuta klo 6.48 * 2016: 21. joulukuuta klo 12.44 * 2017: 21. joulukuuta klo 18.28 * 2018: 22. joulukuuta klo 0.23 * 2019: 22. joulukuuta klo 6.19 * 2020: 21. joulukuuta klo 12.02 * 2021: 21. joulukuuta klo 17.59 * 2022: 21. joulukuuta klo 23.48 * 2023: 22. joulukuuta klo 5.27 * 2024: 21. joulukuuta klo 11.20 * 2025: 21. joulukuuta klo 17.03 * 2026: 21. joulukuuta klo 22.50 * 2027: 22. joulukuuta klo 4.42 * 2028: 21. joulukuuta klo 10.20 * 2029: 21. joulukuuta klo 16.14 ==Päivän pituus pohjoisen talvipäivän seisauksena== Seuraavista taulukoista käy ilmi päivän pituus eräissä kaupungeissa 22.joulukuuta 2015, kun pohjoisella pallonpuoliskolla oli talvipäivänseisaus ja eteläisellä pallonpuoliskolla kesäpäivänseisaus. Tiedot on kerätty Ilmatieteen laitoksen sivulta “Paikallissää”. Ne on esitetty alueittain ja alueiden sisällä päivän pituuden mukaan, lyhyimmät päivät ensin. Skandinavia ja Baltian maat Skandinavia ja Baltian maat Skandinavia ja Baltian maat Skandinavia ja Baltian maat Kaupunki Auringonnousu 22.12.2015 Auringonlasku 22.12.2015 Päivän pituus Rovaniemi 11:08 13:24 2 h 16 min Reykjavik 11:22 15:30 4 h 08 min Trondheim 10:02 14:33 4 h 31 min Tórshavn 9:51 15:00 5 h 09 min Helsinki 9:25 15:14 5 h 49 min Oslo 9:19 15:13 5 h 54 min Tallinna 9:18 15:21 6 h 03 min Tukholma 8:44 14:49 6 h 05 min Riika 9:01 15:44 6 h 43 min Kööpenhamina 8:38 15:39 7 h 01 min Vilna 8:41 15:55 7 h 14 min Eurooppa Eurooppa Eurooppa Eurooppa Kaupunki Auringonnousu 22.12.2015 Auringonlasku 22.12.2015 Päivän pituus Edinburgh 8:42 15:40 6 h 58 min Moskova 9:58 16:59 7 h 01 min Berliini 8:15 15:54 7 h 39 min Lontoo 8:04 15:54 7 h 50 min Kiova 7:56 15:56 8 h 00 min Pariisi 8:42 16:56 8 h 14 min Rooma 7:35 16:42 9 h 07 min Madrid 8:35 17:52 9 h 17 min Lissabon 7:51 17:19 9 h 28 min Ateena 7:38 17:09 9 h 31 min Afrikka Afrikka Afrikka Afrikka Kaupunki Auringonnousu 22.12.2015 Auringonlasku 22.12.2015 Päivän pituus Kairo 6:47 17:00 10 h 13 min Dakar 7:30 18:46 11 h 16 min Addis Abeba 6:36 18:12 11 h 36 min Kinshasa 5:46 18:08 12 h 22 min Dar es Salaam 6:06 18:37 12 h 31 min Luanda 5:46 18:25 12 h 39 min Windhoek 6:04 19:36 13 h 32 min Johannesburg 5:13 19:00 13 h 47 min Kapkaupunki 5:32 19:57 14 h 25 min Amerikka Amerikka Amerikka Amerikka Kaupunki Auringonnousu 22.12.2015 Auringonlasku 22.12.2015 Päivän pituus Anchorage 10:15 15:42 5 h 27 min Vancouver 8:05 16:17 8 h 12 min Seattle 7:55 16:21 8 h 26 min Ottawa 7:40 16:23 8 h 43 min New York 7:17 16:32 9 h 15 min Washington, D.C. 7:23 16:50 9 h 27 min Los Angeles 6:55 16:48 9 h 53 min Miami 7:03 17:35 10 h 32 min Honolulu 7:05 17:55 10 h 50 min Mexico City 7:06 18:04 10 h 58 min Managua 6:01 17:26 11 h 25 min Bogotá 5:59 17:51 11 h 52 min Quito 6:08 18:17 12 h 09 min Lima 5:42 18:32 12 h 50 min Rio de Janeiro 6:05 19:38 13 h 33 min Santiago de Chile 6:30 20:52 14 h 22 min Buenos Aires 5:38 20:06 14 h 28 min Ushuaia 4:52 22:12 17 h 20 min Aasia ja Oseania Aasia ja Oseania Aasia ja Oseania Aasia ja Oseania Kaupunki Auringonnousu 22.12.2015 Auringonlasku 22.12.2015 Päivän pituus Magadan 10:55 16:56 6 h 01 min Petropavlovsk 9:37 17:11 7 h 34 min Habarovsk 9:49 18:07 8 h 18 min Ulan Bator 8:40 17:03 8 h 23 min Vladivostok 9:41 18:41 9 h 00 min Peking 7:33 16:53 9 h 20 min Tokio 6:48 16:32 9 h 44 min Shanghai 6:49 16:57 10 h 08 min Lhasa 8:47 19:02 10 h 15 min Delhi 7:10 17:29 10 h 19 min Hongkong 6:59 17:45 10 h 46 min Manila 6:17 17:33 11 h 16 min Bangkok 6:37 17:56 11 h 19 min Singapore 7:02 19:05 12 h 03 min Jakarta 5:37 18:06 12 h 29 min Darwin 6:20 19:11 12 h 51 min Papeete 5:22 18:33 13 h 11 min Sydney 5:42 20:06 14 h 24 min Auckland 5:58 20:40 14 h 42 min Melbourne 5:55 20:43 14 h 48 min Dunedin 5:44 21:28 15 h 44 min == Katso myös == * Kevätpäiväntasaus * Kesäpäivänseisaus * Syyspäiväntasaus == Lähteet == == Aiheesta muualla == * Joulun pimeä menneisyys Ylen Elävä arkisto. Luokka:Luonnonmaantiede Luokka:Tähtitiede Luokka:Joulukuun juhlapäivät Luokka:Maalliset juhlapäivät Luokka:Talvi Luokka:Seulonnan keskeiset artikkelit